text: Мрежа/паяжина ( интернет), брой 38 (2700), 09 ноември 2012" /> Култура :: Наблюдатели :: Дигитални урагани | мрежи
  Дигитални урагани | мрежи
  На 23 октомври един потребител на Facebook написа в статуса си "Току що купих 1 милион вписвания на лични данни във Facebook..." И този meme тутакси обиколи света.
  Всъщност, този FB потребител е българинът Богомил Шопов - хактивист, борец за мрежови свободи и един от радетелите за основаване на пиратска партия у нас. Купил е личните данни (имейли, имена, URL на профили) на тези милион други FB потребители (сред които и негови познати) за 5 долара от сайта за почасова работа, Gigbucksq от някой си, именуван 'Mertem'. В сайта се предлагат и други подобни услуги на цени между $5 - $50. Какво значи "да закупиш лични данни"? Значи буквално да си напазаруваш фенове и по-точно - привилегията да спамиш нищо неподозиращи индивиди с информация за своя бизнес, кауза, личност... Става дума за прицелване на мерника, за вземане на мушка на мрежови идентичности по геолокационен, възрастов, полов, расов и всякакъв друг признак, като се предполага това да генерира трафик към сайта ви, а с това и повече печалба за вас. За целта на този тип мрежови бизнес и предприемачите му, напомнящи по странен начин Гоголевия герой Чичиков, вече е ставало дума тук.